Diari Oficial de la Generalitat Valenciana


Sumari del DOGV 8362, del 16-08-2018 (2018/7947)

RESOLUCIÓ de 3 d'agost de 2018, de la Vicepresidència i Conselleria d'Igualtat i Polítiques Inclusives, per la qual es concedeixen i es dóna publicitat a les subvencions a entitats locals i entitats sense ànim de lucre per a projectes d'inversió en equipament i obres de centres d'atenció a persones amb diversitat funcional convocades per a l'exercici 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8362

Data del DOGV
:   16-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7947


Data del document
:   03-08-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 3 d'agost de 2018, de la Vicepresidència i Conselleria d'Igualtat i Polítiques Inclusives, per la qual es concedeixen i es dóna publicitat a les subvencions a entitats locals i entitats sense ànim de lucre per a projectes d'inversió en equipament i obres de centres d'atenció a persones amb diversitat funcional convocades per a l'exercici 2018. [2018/7947]  
  
Vistes les sol·licituds d'ajuda presentades per a projectes d'inversió en obres d'adequació i reforma de centres d'atenció a persones amb diversitat funcional resulten els següents  
  
Antecedents de fet  
  
Primer. A tenor de la convocatòria pública establida segons l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOGV 7705, 26.01.2016), i la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions a entitats locals i entitats sense ànim de lucre per a projectes d'inversió en equipament i obres de centres d'atenció a persones amb diversitat funcional (DOGV 8214, 17.01.2018), mitjançant la Resolució de 2 de juliol de 2018, de la Vicepresidència i Conselleria de Igualtat i Polítiques Inclusives (DOGV 8335, 10.07.2018), es va concedir i es va donar publicitat a les subvencions a entitats locals i entitats sense ànim de lucre per a projectes d'inversió en equipament i vehicles de transport col·lectiu adaptats de centres d'atenció a persones amb diversitat funcional convocades per a l'exercici de 2018. Així mateix, es van denegar per falta de crèdit les subvencions que figuraven en l'annex II d'aquesta resolució, i es feia constar que si es produïra un increment dels crèdits disponibles o una renúncia a la subvenció d'algun beneficiari, es podria concedir sense necessitat de nova convocatòria a la primera sol·licitud no atesa per falta de crèdit i a les següents per la seua ordre de puntuació fins a esgotar el crèdit.  
  
Segon. Sobre la base de l'Ordre 1/2016, de 20 de gener, i la Resolució de 29 de desembre de 2017, s'han presentat 37 sol·licituds de subvenció corresponents a actuacions dirigides a realització d'obres d'adequació i reforma.  
Tercer. A la vista dels informes de les comissions tècniques instructores i la relació de sol·licitants amb la seua puntuació, la comissió d'avaluació ha elaborat la proposta de resolució per a projectes d'obres d'adequació i reforma de centres d'atenció a persones amb diversitat funcional, amb el límit del crèdit existent, hi ha un romanent de 54.105,51 euros, que resulta insuficient per a atendre la primera proposta favorable desestimada per falta de crèdit íntegrament.   
  
Quart. Aquesta proposta es realitza d'acord amb els requisits, criteris de valoració de les sol·licituds i els criteris de determinació de la subvenció que estableix l'Ordre 1/2016, de 20 de gener, i la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives.  
Cinqué. Sobre la base del que es disposa en el resolc tercer, apartat 4, de la Resolució de 29 de desembre de 2017, la comissió d'avaluació va acordar utilitzar el romanent de crèdit destinat a les actuacions per a projectes i obres d'adequació i reforma per a incrementar el crèdit destinat als projectes d'inversió en equipament i vehicles de transport col·lectiu adaptats de centres d'atenció a persones amb diversitat funcional convocades per a l'exercici de 2018, i la proposta de resolució de la subvenció era la primera sol·licitud relativa a projecte d'inversió en equipament i vehicle de transport col·lectiu adaptat no atesa per falta de crèdit i les següents per l'ordre de puntuació fins a esgotar el crèdit de 54.105,51 euros, de conformitat amb el resolc tercer de la Resolució de 2 de juliol de 2018.  
  
Sisé. Les entitats han aportat una declaració responsable en què expressen el compliment de les obligacions derivades de la Llei 38/2003, de 17 de novembre, general de subvencions, especialment les de reintegrament de subvencions per deutes amb l'Administració en el sentit que aquestes han sigut complides o no en tenen.  
  
Fonaments de dret  
  
I. És competent per a resoldre aquest procediment el director general de la Direcció General de Persones amb Diversitat Funcional, per delegació de la vicepresidenta i consellera d'Igualtat i Polítiques Inclusives, d'acord amb l'article 10.1 de l'Ordre 1/2016, de 20 de gener, i l'apartat sisé, punt 4, de la Resolució de 29 de desembre de 2017.  
  
II. El règim jurídic que s'aplica a la subvenció objecte d'aquesta resolució és el contingut en els preceptes declarats bàsics de la Llei 38/2003, de 17 de novembre, general de subvenciones, juntament amb els articles 159 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el que estableix la Llei 5/1997, de 25 de juny, de la Generalitat Valenciana, per la qual es regula el Sistema de Serveis Socials en l'àmbit de la Comunitat Valenciana, en la Llei 11/2003, de 10 d'abril, de la Generalitat, sobre l'Estatut de les Persones amb Discapacitat, i l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives.  
III. La present subvenció es concedeix a l'empara del que es disposa en els articles 41 i següents de la citada Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, i en la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives.  
IV. El resolc tercer de la Resolució de 29 de desembre de 2017 estableix que quan en alguna de les sublínies no s'haja esgotat el crèdit destinat a aquesta, bé per haver-se concedit totes les propostes favorables o per no quedar suficient crèdit per a atendre la primera proposta favorable desestimada per falta de crèdit, el romanent es podrà utilitzar per a incrementar el crèdit destinat a l'altra sublínia en la qual s'haja esgotat el crèdit o bé aquest siga insuficient per a donar cobertura a la següent proposta desestimada.  
V. El pagament i justificació de la subvenció que es concedeix es realitzarà d'acord amb el que es disposa en l'article 47 de l'Ordre 1/2016, de 20 de gener, i els apartats onzé i dotzé de la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives.  
Vistos els preceptes legals citats, i altres de general aplicació, resolc:  
  
  
Primer  
Concedir les subvencions per a projectes d'obres d'adequació i reforma en centres d'atenció a persones amb diversitat funcional convocades per a l'exercici 2018 a les entitats locals i entitats sense ànim de lucre que figuren en l'annex I de la present resolució i pels imports que s'hi indiquen.  
L'import concedit es correspon al percentatge d'ajuda per a finançar l'import global del projecte aprovat, quantitat aquesta última sobre la qual es realitzarà la justificació de despeses.  
En l'annex I es detalla l'import assignat a cadascuna de les entitats que han superat els 40 punts, atés l'ordre de puntuació, d'acord amb el que s'estableix en l'apartat huité de la Resolució de 29 de desembre de 2017 i amb el límit dels crèdits establits en la convocatòria per a les actuacions dirigides a projectes d'obres d'adequació i reforma.  
  
  
Segon  
Autoritzar i disposar el crèdit a favor dels beneficiaris i pels imports que es detallen en l'annex I de la present resolució, amb càrrec a la línia de subvenció i aplicació pressupostària que també s'indica (Expedient comptable RA núm. 2018.0.019971).  
  
Tercer  
Denegar les subvencions per falta de crèdit per a projectes d'obres d'adequació i reforma en centres d'atenció a persones amb diversitat funcional, a les entitats locals o entitats sense ànim de lucre que figuren en l'annex II de la present resolució. Aquest annex suposa la relació ordenada de les sol·licituds els projectes de les quals han superat els 40 punts i no han obtingut subvenció per haver-se esgotat els crèdits establits en la convocatòria per a aquesta actuació. En el cas d'aquelles sol·licituds que han obtingut una mateixa puntuació, per a la seua ordenació en el llistat s'han utilitzat els criteris de desempat establits en l'apartat huité de la Resolució de 29 de desembre de 2017. Si es produïra un increment dels crèdits disponibles o una renúncia a la subvenció d'algun beneficiari, es podrà concedir sense necessitat de nova convocatòria a la primera sol·licitud no atesa per falta de crèdit i a les següents pel seu ordre de puntuació fins a esgotar el crèdit.  
  
  
Quart  
Han quedat excloses les sol·licituds de subvenció per a projectes d'obres d'adequació i reforma en centres d'atenció a persones amb diversitat funcional de les entitats locals i entitats sense ànim de lucre que figuren en l'annex III, pels motius que s'indiquen.  
  
Cinqué  
Destinar el romanent de crèdit per a concedir les subvencions per a projectes d'equipament i vehicle de transport col·lectiu adaptats convocades per a l'exercici 2018, respecte a les entitats locals i entitats sense ànim de lucre que figuren en l'annex IV de la present resolució i pels imports que en l'annex s'indiquen, en haver-se produït un increment dels crèdits establits per a aquestes actuacions per un import de 54.105,51 euros.  
L'import concedit es correspon al percentatge d'ajuda per a finançar l'import global del projecte aprovat, quantitat aquesta última sobre la qual es realitzarà la justificació de despeses.  
En el citat annex IV es detalla l'import assignat a cadascuna de les sol·licituds que havent superat els 40 punts va ser denegades per falta de crèdit, atés l'ordre de puntuació i amb el límit del crèdit ara existent per a les actuacions dirigides a projectes d'equipament i vehicles de transport col·lectiu adaptats.  
  
Sisé  
Autoritzar i disposar el crèdit a favor dels beneficiaris i pels imports que es detallen en l'annex IV de la present resolució, amb càrrec a la línia de subvenció i aplicació pressupostària que s'assenyala (Expedient comptable RA núm. 2018.0.019971).  
  
Seté. El pagament de les subvencions concedides s'efectuarà, d'acord amb el que es disposa en l'article 47 de l'Ordre 1/2016, de 20 de gener i apartats onze i dotze de la Resolució de 29 de desembre de 2017.  
  
Els pagaments de la subvenció per a obres de reforma, s'efectuaran contra la certificació d'obra que consta com a annex IV a la Resolució de 29 de desembre de 2017, expedida per un tècnic competent, acompanyada de les corresponents factures, d'acord amb les condicions de finançament establides i de conformitat amb el projecte tècnic d'obres. Aquestes certificacions es presentaran per triplicat d'acord amb el model oficial i hauran d'estar aprovades per l'òrgan competent per a la contractació de les obres subvencionades. Les obres executades objecte del pagament de la subvenció correspondran únicament a les incloses en el projecte tècnic informat favorablement.  
Els pagaments de la subvenció per a obres d'adequació que no requerisquen projecte tècnic s'efectuaran contra presentació de factures acreditatives de la despesa realitzada. Les obres executades objecte del pagament de la subvenció correspondran únicament a les incloses en la documentació tècnica informada favorablement.  
Els pagaments de la subvenció per a adquisició d'equipament o de vehicles de transport col·lectiu adaptats s'efectuaran contra presentació de factures acreditatives de la despesa realitzada.  
En el cas de les entitats locals, les factures podran ser substituïdes per certificat de l'interventor local en el qual consten les quantitats aplicades a l'objecte de la subvenció amb detall exprés dels diferents conceptes subvencionats, de les unitats i dels imports parcials. Aquestes quantitats han de trobar-se, almenys, en situació d'obligacions reconegudes i així haurà de fer-se constar en la certificació.  
  
El termini màxim de presentació de la justificació de les subvencions per a obres finalitzarà, en tot cas, el dia 16 de novembre de 2018.  
  
El termini màxim de presentació de la justificació de les subvencions per a adquisició d'equipament i vehicles de transport col·lectiu finalitzarà el 15 d'octubre de 2018.  
  
Huité  
El pagament de la subvenció estarà condicionat al compliment per part de l'entitat subvencionada de les obligacions establides en l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives.  
  
Nové  
La falta, inadequació o presentació de la justificació de despesa fora de termini, podrà donar lloc, de conformitat amb el que es disposa en l'article 53 de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, a la minoració de l'import de la subvenció concedida i a l'exigència del reintegrament de les quantitats indegudament percebudes, així com de l'interés de demora des del moment del pagament de la subvenció, per incompliment de les obligacions i requisits que s'estableixen en aquesta ordre, així com en els supòsits de causes de reintegrament que estableix l'article 37 de la Llei 38/2003, de 17 de novembre, general de subvencions, sense perjudici de les infraccions i sancions que estableix aquesta llei.  
  
Deu  
Ordenar la publicació de la present resolució de concessió i denegació de subvencions en el Diari Oficial de la Generalitat Valenciana (DOGV).  
  
Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos a comptar des de l'endemà de la seua notificació, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant la vicepresidenta i consellera d'Igualtat i Polítiques Inclusives, en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga interposar-se'n qualsevol altre que s'estime oportú.  
  
València, 3 d'agost de 2018.- El director general de Diversitat Funcional (p. d. art. 10.1, O 1/2016, de 20 de gener, de la Vicepresidència i Conselleria d'Igualtat i Polítiques Inclusives; DOGV 7705, 26.01.2016): Antonio Raya Álvarez.